Deg tseddarin-a, yules-d i tefyirt : « amsebrid yexdeɛ usikel », d acu kan deg tseddart tamezwarut, isezwer-as tasɣunt n userwes « am umsebrid yexdeɛ usikel », ma deg tis snat, isezwer-as tasɣunt « ma » : « Ma d amsebrid yexdeɛ usikel », maca dagi anamek n tesɣuntagi « ma » ur temmal ara tawtilt, acku d isem i tt-id-iḍefren yerna-d fell-as « d n tilawt ». Dagi am wakken d asmekti i ibɣa ad aɣ-id-yesmekti s tefyirt-nni tamezwarut.